அந்த நிமிடத்திலிருந்து, ஆட்டம் இன்னும் சூடு பிடித்தது. பாக்ஸுக்குள் படம் காட்டத் தொடங்கினர் சென்னை வீரர்கள். அடுத்த ஏழாவது நிமிடம் மீண்டும் ஆட்டத்தில் முன்னிலை பெற்றது சென்னை. இடது விங்கில் பந்தை கன்ட்ரோல் செய்திருந்த நெல்சன், பாக்ஸுக்குள்ளிருந்த ரெனே மிஹிலெச்சுக்கு பாஸ் செய்ய, அதை அவர் ஜெர்ரிக்குக் கொடுத்தார். பாக்ஸுக்கு வெளியே இனிகோ மார்க் செய்யாமல் இருப்பதை அறிந்த ஜெர்ரி, அருமையாக பாஸ் போட, இனிகோ அடித்த ஷாட், ATK வீரர் டாம் தோர்ப்பின் காலில் பட்டு கோலானது. பதினேழாயிரம் ரசிகர்களின் ஆரவாரத்தில் ஆடிப்போனது நேரு மைதானம்.